На основу члана 38. Статута oпштине Мионица („Службени гласник СО Мионица“, бр. 6/19) , Одлуке о буџету Општине Мионица за 2023. годину („Службени гласник СО Мионица“, бр. 17/2022) и Одлуке о усвајању Програма мера подршке за спровођење пољопривредне политике и политике руралног развоја општине Мионица за 2023. годину („Службени гласник СО Мионица“, бр. 3/2023), Општинско веће Општине Мионица **р а с п и с у ј е :**

**Ј А В Н И П О З И В**

**ЗА ПОДНОШЕЊЕ ЗАХТЕВА ЗА ОСТВАРИВАЊЕ ПРАВА ЗА ДОДЕЛУ ПОДСТИЦАЈНИХ СРЕДСТАВА ЗА ИНВЕСТИЦИЈЕ У ФИЗИЧКУ ИМОВИНУ ПОЉОПРИВРЕДНОГ ГАЗДИНСТВА НА ТЕРИТОРИЈИ ОПШТИНЕ МИОНИЦА У 2023. ГОДИНИ**

***ПРЕДМЕТ ЈАВНОГ ПОЗИВА***

Предмет јавног позива за подношење захтева за доделу подстицајних средстава за инвестиције у физичку имовину пољопривредног газдинства на територији општине Мионица у 2023. години (у даљем тексту: Јавни позив) је додела подстицајних средстава из буџета општине Мионица, кроз реализацију ове мере планиране Програмом мера подршке за спровођење пољопривредне политике и политике руралног развоја општине Мионица за 2023. годину (у даљем тексту: Програм).

Јавним позивом дефинише се висина и намена укупно расположивих средстава за ову меру, лица која остварују право на подстицаје (корисници подстицаја), услови и начин за доделу подстицаја, рок за подношење захтева, документација која се подноси уз захтев, износ подстицаја по кориснику изражен у процентима, минимални и максимални износи подстицаја по кориснику, као и други потребни подаци и обавештења за спровођење Јавног позива.

***ВИСИНА И НАМЕНА ПОДСТИЦАЈНИХ СРЕДСТАВА***

Укупна средства која ће бити додељена по Jавном позиву износе 7.500.000,00динара и обезбеђена су Одлуком о буџету општине Мионица за 2023. годину и намењена су за подстицаје следећих инвестиција у физичку имовину пољопривредног газдинства:

|  |  |  |  |
| --- | --- | --- | --- |
| **Сектор** | **Шифра инвестиције** | **Мере подршке/инвестиција** | **Прихватљиви трошкови** |
| **Сектор млеко** | 101.1.5. | Машине и опрема за припрему сточне хране, за храњењеи напајање животиња ( млинови и блендери/мешалице заприпрему сточне хране, опрема и дозатори законцентровану сточну храну, екстратори, транспортери,микс приколице и дозатори за кабасту сточну храну, машине за припрему кабасте сточне хране) | **Тракторске косачице, превртачи и****сакупљачи сена** |
| **Сектор** **месо** | 101.2.5. | Машине и опрема за припрему сточне хране, за храњењеи напајање животиња ( млинови и блендери/мешалице заприпрему сточне хране, опрема и дозатори законцентровану сточну храну, екстратори, транспортери,микс приколице и дозатори за кабасту сточну храну, машине за припрему кабасте сточне хране) | **Тракторске косачице, превртачи и****сакупљачи сена** |
| **Сектор воће, грожђе, поврће (укључујући печурке) и цвеће** | 101.4.1. | Подизање нових или обнављање постојећих (крчење и подизање ) вишегодишњих засада воћака, хмеља и винове лозе | **Саднице воћа ( коштичаво, јабучасто и****јагодичасто воће воћних сорти малине,****купине и јагоде )** |
| 101.4.2. | Подизање и опремање пластеника за производњу поврћа, воћа, цвећа и расадничку производњу | **Набавка пластеника-комплетни****пластеници** |
| 101.4.20. | Машине за допунску обраду земљишта | **Набавка мотокултиватора** |
| **Сектор остали усеви (житарице, индустријско, ароматично и зачинско биље и др)** | 101.5.1. | Машине за примарну обраду земљишта | **Набавка плугова и тањирача** |
|  | 101.5.2. | Машине за допунску обраду земљишта | **Тракторске фрезе и тарупи** |
| 101.5.3. | Машине за ђубрење земљишта | **Растурачи минералног ђубрива** |
| 101.5.6. | Машине за заштиту биља | **Тракторске прскалице и атомизери** |

Подстицајна средства која су наменска и бесповратна у оквиру мере инвестиције у физичку имовину пољопривредних газдинстава, додељују се у износу од 60 до 70% износа прихватљивих трошкова без вредности ПДВ-а, у зависности од прихватљиве мере подршке/инвестиције (износ подстицајних средстава не сме да прелази максимално утврђени износ).

Износ подшке, као и минимални и максимални износ подстицаја дефинисани су по секторима/инвестицијама:

1. **Сектор млеко**: износ подршке је 60 %, минимална вредност инвестиције мора да буде 50.000,00 динара са урачунатим ПДВ-ом, максимални износ подстицаја 180.000,00 динара без урачунате вредности ПДВ-а, по кориснику.
2. **Сектор месо**: износ подршке је 60 %, минимална вредност инвестиције мора да буде 50.000,00 динара са урачунатим ПДВ-ом, максимални износ подстицаја 180.000,00 динара без урачунате вредности ПДВ-а, по кориснику.
3. **Сектор воће, грожђе, поврће (укључујући печурке) и цвеће:** за инвестиције 101.4.1. набавку садница воћа ( коштичаво, јабучасто и јагодичасто воће воћних сорти малине,купине и јагоде ) износ подршке је 70 %, минимална вредност инвестиције мора да буде 50.000,00 динара са урачунатим ПДВ-ом, максимални износ подстицаја 120.000,00 динара без урачунате вредности ПДВ-а, по кориснику. За остале инвестиције у оквиру овог сектора износ подршке је 60 %, минимална вредност инвестиције мора да буде 50.000,00 динара са урачунатим ПДВ-ом, максимални износ подстицаја 180.000,00 динара без урачунате вредности ПДВ-а, по кориснику.
4. **Сектор остали усеви (житарице, индустриско, ароматично и зачинско биље и др.)** : за инвестиције 101.5.3. растурачи минералног ђубрива износ подршке је 60 %, минимална вредност инвестиције мора да буде 40.000,00 динара са урачунатим ПДВ-ом, максимални износ подстицаја 180.000,00 динара без урачунате вредности ПДВ-а, по кориснику. За остале инвестиције у оквиру овог сектора износ подршке је 60 %, минимална вредност инвестиције мора да буде 50.000,00 динара са урачунатим ПДВ-ом, максимални износ подстицаја 180.000,00 динара без урачунате вредности ПДВ-а, по кориснику.

***КОРИСНИЦИ ПОДСТИЦАЈА***

Право на доделу подстицаја може остварити:

1. физичко лице – носилац комерцијалног регистрованог породичног пољопривредног газдинства.

***ОПШТИ УСЛОВИ ЗА ОСТВАРИВАЊЕ ПРАВА НА ПОДСТИЦАЈЕ***

Право на подстицаје остварују лица ако:

1. су уписана у Регистар пољопривредних газдинстава (у даљем тексту: РПГ) и налазе се у активном статусу;
2. имају пребивалиште, односно седиште и пољопривредну производњу на територији општине Мионица;
3. је место реализације инвестиције, односно да је/су катастарска/е парцела/е, односно пољопривредно земљиште/објекат на територији општине Мионица;
4. је физичко лице носилац комерцијалног регистрованог породичног пољипривредног газдинства на територији општине Мионица;
5. за инвестицију за коју подноси захтев не користи подстицаје по неком другом основу (субвенције, подстицаји, донације), односно ако иста инвестиција није предмет другог поступка за коришћење подстицаја (из средстава других буџетских корисника), осим подстицаја у складу са посебним прописом којим се уређује кредитна подршка регистрованим пољопривредним газдинствима;
6. подносилац захтева и добављач не представљају повезана лица, а повезана лица јесу носилац и чланови породичног пољопривредног газдинства, супружници, ванбрачни партнери, крвни сродници у правој линији, крвни сродници у побочној линији закључно са трећим степеном сродства, сродници по тазбини до другог степена сродства, усвојилац и усвојеник, лица између којих је извршен пренос управљачких права и лица која су повезана у смислу закона којим се уређује порез на добит правних лица;
7. је до дана подношења захтева по основу Јавног позива измирио доспеле обавезе према општини Мионица по основу јавних прихода;
8. нема неиспуњених уговорних обавеза према општини Мионица;
9. по редоследу подношења захтева до утрошка расположивих средства за одобравање права на подстицаје у оквиру укупних средстава опредељених Јавним позивом.

***СПЕЦИФИЧНИ УСЛОВИ ЗА ОСТВАРИВАЊЕ ПРАВА НА ПОДСТИЦАЈЕ***

У зависности од сектора по којем се подноси захтев за остваривање права за коришћење подстицаја подносилац захтева који испуњава опште услове мора да испуњава следеће специфичне услове:

**У сектору млеко да:**

1. у РГП има пријављен сточни фонд (податке о врсти животиња и броју газдинства (ХИД) на којима се држе или узгајају);
2. има у свом власништву, односно у власништву члана регистрованог пољопривредног газдинства 1-29 млечних крава;

**У сектору месо да:**

1. у РГП има пријављен сточни фонд (податке о одговарајућој врсти животиња и броју газдинства (ХИД) на којима се држе или узгајају);
2. има у свом власништву, односно у власништву члана регистрованог пољопривредног газдинства до 29 грла говеда и / или 199 грла оваца и / или коза на крају инвестиције;

**У сектору воће, грожђе, поврће (укључујући печурке) и цвеће да:**

1. у РГП има уписано пољопривредно земљиште у својини под производњом одговарајућих биљних култура или право закупа, односно право коришћења пољопривредног земљишта на основу уговора о закупу, односно уговора о коришћењу, овереног код надлежног органа и закљученог са физичким лицем, министарством надлежним за послове пољопривреде, ЈЛС, црквом или манастиром на период од најмање 5 година, рачунајући годину од које се остварује право на подстицаје;
2. Пољопривредна газдинства са прихватљивим инвестицијама до 49.999 евра.

**У сектору остали усеви (житарице, индустријско, ароматично и зачинско биље и др.) да:**

1. у РГП има уписано пољопривредно земљиште у својини под производњом одговарајућих биљних култура или право закупа, односно право коришћења пољопривредног земљишта на основу уговора о закупу, односно уговора о коришћењу, овереног код надлежног органа и закљученог са физичким лицем, министарством надлежним за послове пољопривреде, ЈЛС, црквом или манастиром на период од најмање 5 година, рачунајући годину од које се остварује право на подстицаје;
2. да поседује до 49 ха пољопривредног земљишта у својини под производњом одговарајућих биљних култура ( житарица и индустријских усева ) или право закупа, односно право коришћења пољопривредног земљишта на основу уговора о закупу, односно уговора о коришћењу, овереног код надлежног органа и закљученог са физичким лицем, министарством надлежним за послове пољопривреде, ЈЛС, црквом или манастиром на период од најмање 5 година, рачунајући годину од које се остварује право на подстицаје;

***ВРСТЕ НЕПРИХВАТЉИВИХ ТРОШКОВА***

**Неприхватљиви трошкови су:**

* порези, укључујући и порез на додату вредност;
* царинске, увозне и остале административне таксе, као и накнаде за потребне сагласности од државних институција и јавних предузећа;
* куповина, закуп или лизинг пољопривредног земљишта и пољопривредног објекта, без обзира на то да ли ће лизинг резултирати променом власништва;
* казне, финансијски пенали и судски трошкови;
* трошкови пословања;
* половна механизација, опрема и материјал;
* банкарски трошкови, трошкови гаранција и слични трошкови;
* доприноси у натури (сопствени рад и материјал);
* трошкови премера и геодетских снимања, нереалне количине материјала, накнадни и непредвиђени трошкови радова;
* трошкови одржавања, амортизације или закупа;
* трошкови шпедиције, монтаже, пуштања у рад, као и за други оперативни трошкови;
* набавка предмета инвестиције путем лизинга, компензације, асигнације и цесије или набавка на други начин који представља гашење обавезе путем пребијања дуга;

***ПОТРЕБНА ДОКУМЕНТАЦИЈА***

Подносилац захтева доставља следећа документа:

1. захтев за остваривање права за доделу подстицајних средстава, читко попуњен и потписан, на обрасцу који је објављен на интернет страници општине Мионица, а може се преузети и у писарници Општинске управе општине Мионица на шалтеру број 1, сваког радног дана од 730 до 1530 сати. У захтеву је потребно навести све тражене податке;
2. изјава потписана, под пуном моралном, материјалном и кривичном одговорношћу да нису у години у којој се расписује Јавни позив додељена средства за исте намене, од стране државних органа, органа аутономне покрајине и органа општине Мионица и да није аплицирао за ова средства из буџета Републике Србије, аутономне покрајине или ЈЛС (доставља се на обрасцу који је објављен на интернет страници општине Мионица, а може се преузети и у писарници Општинске управе општине Мионица на шалтеру број 1, сваког радног дана од 730 до 1530 сати);
3. фотокопију личне карте (важеће у тренутку предаје) подносиоца захтева или важећа очитана лична карта уколико је са чипом;
4. оригинал потврду о активном статусу у Регистру пољопривредних газдинстава за 2023. годину;
5. уговор или оверена фотокопија уговора о закупу пољопривредног земљишта, или уговор о давању пољопривредног земљишта на коришћење/објекта у којем се реализује инвестиција која је предмет Јавног позива, с тим што је потребно да је до истека уговора о закупу преостало најмање 5 година од момента подношења захтева, уколико подносилац захтева није власник;
6. оригинал извод из Регистра пољопривредних газдинстава са подацима о биљној структури и структури сточног фонда за 2023. годину;
7. предмет инвестиције реализован у периоду од 01.01.2023. године до 30.10.2023. године, изузев за набавку садница воћа да је предмет инвестиције реализован од 15.10.2022. године до 30.10.2023. године;
8. корисник мора да достави доказ о извршеном плаћању и набавци предмета субвенције, које мора бити извршено у периоду од 01.01.2023. године до 30.10.2023. године, изузев за набавку садница воћа доказ о извршеном плаћању и набавци предмета субвенције, које мора бити извршено у периоду од 15.10.2022. године до 30.10.2023. године до дана подношења захтева, и то:
* оригинал рачун потписан и издат од стране добављача, у динарском износу, са исказаним ПДВ-ом (уколико добављач није у систему ПДВ-а, у обавезије да у рачуну, наведе члан закона по којем је ослобођен обавеза плаћања ПДВ-а);
* отпремницу за набавку предметне инвестиције за коју је, у складу са посебним прописима, утврђена обавеза издавања отпремнице;
* доказ о извршеном плаћању предметне инвестиције и то: потврду о преносу средстава или извод, оверене од стране банке, а у случају када је физичко лице извршило готовинско плаћање или плаћање картицом може доставити само фискални исечак. Фискални исечак са назнаком “чек“неће се узимати у разматрање;
* гарантни лист, односно изјаву о саобразности за извршену набавку предметне опреме, машина и механизације за коју је утврђена обавеза издавања гарантног листа;
1. оригинал или оверену фотокопију потврде о регулисаним пореским обавезама, издата од надлежне организационе јединице Општинске управе општине Мионица да је измирио обавезе по основу изворних локалних јавних прихода, не старије од 30 дана од дана подношења пријаве;
2. извод из ветеринарске базе података о евиденцији животиња које се налазе на газдинству не старије од 30 дана од дана подношења пријаве;
3. фотокопију броја наменског рачуна код банке за регистровано пољопривредно газдинство;
4. за инвестиције 101.4.1. набавку садница воћа доставља уверење о здраственој исправности садница односно сертификат издат од стране добављача, као и потврду о извршеној хемијској анализи земљишта за парцелу на којој се спроводи инвестиција, из ове или предходне године;

Комисија за доделу подстицајних средстава задржава право да поред наведене документације затражи од подносиоца захтева да достави и додатну документацију и доказе релевантне за одлучивање, а може и увиђајем на лицу места да утврди чињенично стање на терену.

Приликом разматрања поднетих захтева за остваривање права на подстицаје, неће се признавати инвестиције пре 01.01.2023. године, што мора бити документовано рачунима са спецификацијом опреме, отпремницама, изводима из банке и другим доказима, који носе датум након 01.01.2023.године. Такође приликом разматрања поднетих захтева за остваривање права на подстицаје за набавку садница воћа, неће се признавати инвестиције пре 15.10.2022. године, што мора бити документовано рачунима са спецификацијом опреме, отпремницама, изводима из банке и другим доказима, који носе датум након 15.10.2022.године.

Подносилац захтева за остваривање права на подстицаје може поднети 1 захтев/а за остваривање права на подстицаје из Јавног позива, а укупан износ подстицаја који корисник може да оствари из Јавног позива у једној календарској години је 180.000,00 динара.

Сва документа која се достављају уз захтев у складу са Јавним позивом морају да гласе на подносиоца захтева и прилажу се у оригиналу или овереној копији. Захтев и приложена документа се не враћају подносиоцу.

***НАЧИН ПОДНОШЕЊА ЗАХТЕВА ЗА ОСТВАРИВАЊЕ ПРАВА НА ПОДСТИЦАЈЕ***

Захтев за остваривање права на подстицаје у складу са Јавним позивом са прописаном документацијом доставља непосредно на писарници Општинске управе општине Мионица или путем поште, на адресу “Општина Мионица Ул. Војводе Мишића бр. 30; 14242 Мионица” **у затвореној коверти са пуном адресом пошиљаоца на полеђини коверте.**

Коверта мора садржати назнаку: ***„Захтев за остваривање права на доделу подстицаја у складу са Јавним позивом за доделу подстицајних средстава за инвестиције у физичку имовину пољопривредног газдинства на територији општине Мионица у 2023. години“***

Информације неопходне за учешће на Јавном позиву могу се добити на телефон 014/3421-017 (контакт особе су: Небојша Ђукић, Милан Петровић и Милош Бељић)

Захтеви послати на било који други начин, факсом, електронском поштом и др. или на погрешну адресу неће бити разматране.

Рок за подношење захтева за остваривање права на подстицаје у складу са Јавним позивом и тараје од момента објаве Јавног позива до 30.10.2023. године. Захтев се подноси непосредно на писарници Општинске управе општине Мионица, или путем поште.

 Није могуће накнадно употпунити документа која недостају, а која су наведена у Јавном позиву, након истека рока за подношење захтева.

***ПОСТУПАК СПРОВОЂЕЊА ЈАВНОГ ПОЗИВА***

1. Испуњеност услова за доделу подстицаја из Јавног позива утврђује Комисија за доделу подстицајних средстава (у даљем тексту: Комисија), коју је посебним решењем образоваo Председник општине Мионица, на основу захтева и приложене документације.
2. Комисијa прегледа достављене захтеве за остваривање права на подстицаје. Захтев поднет од стране лица које у складу са овим јавним позивом нема право на подстицаје, преурањен, непотпун и неблаговремен захтев, захтев неправилно попуњен, послат факсом или електронском поштом, захтев са документацијом која не гласи на подносиоца захтева, односно која је издата након подношења захтева, захтев који није поднет од стране овлашћеног лица и који садрже инвестиције које нису у складу са наменом средстава утврђених Јавним позивом Комисија одбацује решењем без разматрања.
3. Када утврди испуњеност услова за доделу подстицаја, односно да су захтеви благовремено поднети, потпуни, правилно попуњени, поднети од стране овлашћеног лица и поднети у складу са наменом средстава утврђених Јавним позивом и након записнички сачињеног извештаја о извршеној контроли на лицу места (набављеном предмету инвесиције), Комисија решењем одлучује о додели средстава подносиоцима захтева који испуњавају услове Јавног позива.
4. Учесници Јавног позива имају право увида у поднете захтеве и приложену документацију, као и право жалбе на решење о додели средстава, односно на решење којим је одбачен или одбијен захтев за доделу средстава другостепеном органу - Општинском већу Општине Мионица, у року назначеном у том решењу.
5. Након правноснажности донетог решења којом се одобравају подстицајна средства, подносилац захтева се позива да потпише уговор са председником општине Мионица, којим ће бити регулисана међусобна права, обавезе и одговорности, рокови реализације, динамика преноса средстава, обавезе наменског трошења средстава и извештавања, поступак у случају раскида уговора, евентуална обавеза враћања подстицајних средстава и друга питања од значаја за реализацију тог уговора.
6. Исплата додељених средстава врши се у складу са Решењем и Уговором.
7. Исплата додељених подстицајних средстава врши се на наменски рачун корисника средстава који је уписан у Регистар пољопривредних газдинстава.
8. Организациона јединица ЈЛС надлежна за област пољопривреде има права да у року од пет година од дана исплтате подстицајних средстава непосредним увидом изврши проверу испуњавања обавеза корисника подстицаја.
9. У случају неиспуњења уговорених обавеза и ненаменског и незаконитог коришћења одобрених подстицајних средстава, корисник је дужан да на захтев надлежног органа ЈЛС изврши повраћај подстицаја, односно пренетих средстава.

***ИСПЛАТА ПОДСТИЦАЈНИХ СРЕДСТАВА***

 Подстицајна средства исплаћују се по редоследу подношења уредно поднетих захтева до износа финансијских средстава утврђеног овим Јавним позивом, а у складу са Решењем и закљученим Уговором.

***ОБАВЕЗЕ КОРИСНИКА ПОДСТИЦАЈНИХ СРЕДСТАВА***

Корисник подстицаја је дужан да:

* добијене подстицаје користи са пажњом доброг домаћина,
* у потпуности реализује и стави у функцију инвестицију/е у складу са наменом,
* не отуђи и не даје другим лицима у закуп инвестицију, у року од пет година од дана исплате подстицаја,
* сву документацију која се односи на исплату подстицаја чува најмање пет година од дана исплате.

***ПРЕУЗИМАЊЕ ДОКУМЕНТАЦИЈЕ У ЕЛЕКТРОНСКОЈ ФОРМИ***

Текст Јавног позива, образац захтева и обрасци изјава могу се преузети са интернет странице Општине Мионица.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Овлашћени орган/лице)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Име и презиме)

**З А Х Т Е В**

**ЗА ОСТВАРИВАЊЕ ПРАВА ЗА ДОДЕЛУ ПОДСТИЦАЈНИХ СРЕДСТВА ЗА ИНВЕСТИЦИЈЕ У ФИЗИЧКУ ИМОВИНУ ПОЉОПРИВРЕДНИХ ГАЗДИНСТАВА У 2023. ГОДИНИ НА ТЕРИТОРИЈИ ОПШТИНЕ МИОНИЦА**

|  |
| --- |
| **I ОСНОВНИ ПОДАЦИ О ПОДНОСИОЦУ ЗАХТЕВА** |
| Категорија подносиоца захтева (заокружити) | 1. физичко лице – носилац комерцијалног породичног пољопривредног газдинства,
 |
| ***За подносиоца захтева у својству ФИЗИЧКОГ ЛИЦА - носиоца породичног пољопривредног газдинства:*** |
| Име и презиме носиоца породичног пољопривредног газдинства: |  |
| ЈМБГ: |  |
| Број ЛК и место издавања: |  |
| Број регистрованог пољопривредног газдинства (БПГ): |  |
| Адреса становања (општина, место, улица и број): |  |
| Контакт телефони, е-mail: |  |
| Назив банке и број посебног – наменског рачуна: |  |
| Редни број и назив прихватљиве инвестиције из Јавног позива: |  |
| Број и катастарска општина парцеле на којој је предмет инвестиције: |  |
| Број и катастарска општина парцеле на којој се налази објекат који је предмет инвестиције: |  |
| Адреса објекта који је предмет инвестиције |  |

|  |
| --- |
| **II НАМЕНА ПОДСТИЦАЈНИХ СРЕДСТАВА** |
| **Сектор[[1]](#footnote-1)** | **Шифра инвестиције** | **Назив инвестиције**  | **Износ инвестиције у РСД без ПДВ** |
|  |  |  |  |
|  |  |  |
|  |  |  |
|  |  |  |  |
|  |  |  |
|  |  |  |
|  |  |  |  |
|  |  |  |
|  |  |  |
|  |  |  |
|  |  |  |  |
|  |  |  |
|  |  |  |
| **III ТРАЖЕНА ПОДСТИЦАЈНА СРЕДСТВА** |
| **Добављач**(Назив и седиште издаваоца рачуна/предрачуна) | **Број и датум рачуна/предрачуна** | **Тражени износ подстицаја у РСД без ПДВ** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| ***УКУПНО*** |  |

Својим потписом потврђујем да су подаци у обрасцу захтева и пратећа документација истинити и тачни.

1. Сагласан/на сам да лично прикупљам све податке о којима се води службена евиденција, а који су неопходни за одлучивање у поступку на Јавни позив за доделу подстицајних средстава за инвестиције у физичку имовину пољопривредног газдинства у 2023. години на територији општине Мионица.

У \_\_\_\_\_\_\_\_\_\_\_\_\_\_\_, \_\_\_\_\_\_.20\_\_\_. године **ПОДНОСИЛАЦ ЗАХТЕВА**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Образац 2.**

**И З Ј А В А ПОДНОСИОЦА ЗАХТЕВА**

Ја \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, изјављујем да сам у целости упознат са

 (име и презиме подносиоца захтева)

текстом Јавног позива **за подношење захтева за доделу подстицајних средстава за инвестиције у физичку имовину пољопривредних гадинстава у 2023. години на територији општине Мионица,** као и свим условима овог јавног позива по коме подносим захтев, те да их у целости прихватам и спреман сам да сносим све последице у случају непоступања у складу са истим.

 Својим потписом потврђујем под пуном законском, моралном, материјалном, кривичном и сваком другом одговорношћу да сам пре попуњавања обрасца исти пажљиво прочитао и разумео, да су подаци у обрасцу захтева и пратећа документација истинити и тачни.

 Својим потписом потврђујем и следеће:

* да у 2023. години, не користим и нисам аплицирао за доделу подстицајних средстава од стране других буџетских корисника за исту намену која је предмет захтева који сам поднео по Јавном позиву;
* да немам неизмирених обавеза према општини Мионица;
* да добављач и подносилац захтева не представљају повезана лица при чему се повезаним лицима сматрају: носилац и чланови породичног пољопривредног газдинства, супружници, ванбрачни партнери, крвни сродници у правој линији, крвни сродници у побочној линији закључно са трећим степеном сродства, сродници по тазбини до другог степена сродства, усвојилац и усвојеник, лица између којих је извршен пренос управљачких права и лица која су повезана у смислу закона којим се уређује порез на добит правних лица;
* да подносилац захтева није у групи повезаних лица у којој су неки од чланова велика правна лица.

 **Својим потписом, такође дајем сагласност за коришћење датих података током процеса провере, плаћања и трајања утврђених обавеза.**

Датум: \_\_\_\_\_\_\_\_. 20\_\_\_. год. **ДАВАЛАЦ ИЗЈАВЕ**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Потпис носиоца газдинства

|  |
| --- |
| **ПОПИС ДОСТАВЉЕНЕ ДОКУМЕНТАЦИЈЕ** |
| ***СВИ ПОДНОСИОЦИ ЗАХТЕВА***(Заокружити или обележити са да или не) |
|  | **ДА** | **НЕ** |
| **1.** | Читко попуњен образац захтева који чини саставни део Јавног позива. |  |  |
| **2.** | Изјава потписана, под пуном моралном, материјалном и кривичном одговорношћу да у години у којој се расписује Јавни позив, иста инвестиција није предмет другог поступка за коришћење подстицаја- Образац 2. |  |  |
| **3.** | Фотокопија личне карте или очитана чипована лична карта носиоца РПГ. |  |  |
| **4.** | Фотокопија потписане картице (чековне или банковне) или потписаног уговора о наменском рачуну. |  |  |
| **5.** | Оригинал потврда о активном статусу у Регистру пољопривредних газдинстава за 2023. годину. |  |  |
| **6.** |  За инвестиције 101.4.1. набавку садница воћа доставља уверење о здраственој исправности садница односно сертификат издат од стране добављача |  |  |
| **7.** | За инвестиције 101.4.1. набавку садница воћа доставља потврду о извршеној хемијској анализи земљишта за парцелу на којој се спроводи инвестиција, из ове или предходне године; |  |  |
| **8.** | Оригинал извод из Регистра пољопривредних газдинстава са подацима о структури сточног фонда и структури биљне производње за 2023. годину. |  |  |
| **9.** | Оригинал уверење или потврду из Ветеринарске станице о евиденцији животиња на пољопривредном газдинству . |  |  |
| **10.** | Оригинал извод из Регистра пољопривредних газдинстава – подаци о пољопривредном газдинству за 2023. годину са подацима о члановима пољопривредног газдинства. |  |  |
| **11.** | Оригинал рачун потписан и издат од стране добављача, у динарском износу. |  |  |
|  | * отпремница за набавку предметне инвестиције;
* потврда о преносу средстава или извод, оверена од стране банке, односно фискални исечак;
* гарантни лист;
 |  |  |
| **12.** | Оригинал или оверене фотокопије потврда о регулисаним пореским обавезама, и о измиреним обавезама издата од надлежне јединице Општинске управе општине Мионица да је измирио обавезе по основу изворних локалних јавних прихода. |  |  |
| **13.** | Уговор или оверена фотокопија Уговора о закупу пољопривредног земљишта или Уговора о давању на коришћење пољопривредног земљишта/објекта на/у којем се реализује инвестиција која је предмет Јавног позива, ако подносолац пријаве није власник. |  |  |

У \_\_\_\_\_\_\_\_\_\_\_\_\_\_\_, \_\_\_\_\_\_.20\_\_\_. године **ПОДНОСИЛАЦ ЗАХТЕВА**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. У колони „Сектор“ потребно је назначити оне инвестиције који су планирани у оквиру мере инвестиција у органску производњу пољопривредних газдинстава Програмом за ту годину, у колони „Шифра инвестиције“ број инвестиције, у колони „Назив инвестиције“ инвестицију у оквиру ове мере, а све у складу са Шифарником мера који је саставни део – прилог Правилника о обрасцу и садржини програма подршке за спровођење пољопривредне политике и политике руралног развоја и обрасцу извештаја о спровођењу мера пољопривредне политике и политике руралног развоја („Службени гласник РС“, бр. 24/15, 111/15, 110/16, 16/18 и 87/19); [↑](#footnote-ref-1)